
					Zain egon, Ilargi, Kepa Junkeraren akordeioa 


					entzunez. Horren nakarrezko hats 


					sorgindua, Arangorenaren uraren 


					gaineko izar dirdira iduri.

				Lorea eta kurkuiloa

				Kurkuilo beltz eta gaztaina kolorekoa, ahal bezain finki adarrak aitzin aldera tiratuz, badoa oihaneko bidexkaren barna.


				Patarra goiti joatea zaila da, kurkui-loa baliosa izan arren. Kurkuilo beltz eta gaztaina kolorekoa hatsantua doa elderra dariola, harri altuenara arri-batu arte.


				Konkor baten gainean pausatua den harri altuenara arribatu delarik ingu-rumena behaka ari da, maskorra alde guzietara biraka ibiliz. Orai gelditzen da eta zuzen zuzen, aitzin aldera, bai eta ere ingurumenaren aldera, behaka segitzen du.


			


		


		

			

				Kurkuilo beltz eta gaztaina kolorekoa preseski seinale bat bilaka ari da... seinale horrek kolore urdina dauka.


				Seinalea ikusten duelarik, adar pu-ntak mugituz, irribarre bat igortzen dio. Eta seinaleak erantzuten dio.


				Orduan, kurkuilo beltz eta gaztai-na kolorekoa ahal bezain laster belar altuen artetik, zuzen zuzen seinale urdinaren aldera doa.


				Bide neke hori segitzen du, beti bezala, hatsantua, elderra dariola...Bainan, kurkuiloa balios baliosa da, eta berehala, kolore urdinaren ondora heltzen da, kolorea zurtoin altu baten gainean kokatua da.

				Kurkuilo beltz eta gaztaina kolore-koa-ren bihotza punpaka ari da, bainan ez bakarrik unatua delako, ez, kolore hori beretzat, ederrena delako. Kolore hori lore batena da.


				Jaz, egun batez, udazkeneko euria parrastan ari zela, lorea eta kurkuiloa elkartu ziren.


				Egun hartan, sekulan baino finki euria ari zen, eta haizeak jotzen zuen, zuhaitz guzien adarrak xehatzeko mo-duan.


				Haizea eta euriaren artean, Kurkui-loak lore bat makurtua ikusi zuen... Plaunuka ari zela entzun zuen eta gero nigarrez ikusi zuen. Petalo urdinen gainean nigar xortak ikusi zituen.


				Malko horiek, eguzkitan erortzen di-ren euri xortak baino borobila eta 


			


		


		

			

				dirdirantagoak dira, petalo urdin eta luzetik dariela.


				Petaloak xehaturik euria eta haize-aren-gatik, lorea minez dago. Kurkuilo beltz eta gaztaina kolorekoa horren ondoan jartzen da, haizea eta euria gelditu arte.


				Gero, malkoak xukatzen dizkio, irri-barrez mintzatuz. Luzaz hortxe egonen da, eguzkia oihanpe osoan sartu arte, oihan osoa irribarrez argituz.


				Orduan loreak, eguzkia ikusiz, Kurkuilo beltz eta gaztaina kolorekoari erraiten dio :


				« Kurkuilo Jauna, zin egidazu nere urtebetetzearen egunean itzuliko za-rela ».


				Beraz, gaur, lorea hain urdinaren urtebetetzearen egunean, besta han-

				di bat eginen da, eta besta hortara adiskide guziak konbidatuak dira.


				Lore hain urdinak oraindik ederrago izaiteko, petalo bakoitza hari urdin arinez josten du. Kurkuilo beltz ga-ztaina kolorekoa harro harroa dago holako adiskide eder bat duelako.


				Konbidatuen artean, kurkuiloaren kusin bat dago. Maskorra beltz beltza dauka, eta adarrak luzeak eta argalak. Hor dago ere beldar angora bat, ile luzeak dituena, berdea eta gorria da.


				Hor dago ere onddo bitxi bat tripa handia duena. Onddo bat, kapelu bat trebeska ezarria buru gainean. Irri-garria da, urrats bakoitzean iduri du eroriko dela... edo dantzan hasten dela !


				Besta hortan oihaneko fruituak jaten 


			


		


		

			

				dira, eta oihan handiko pinuak edari bat eskaitzen du, denek atseginez edaten dutena, edari goxoa eta freskoa, edari horek pinu handiaren usain ona dauka.


				Dantza lekura, goroldioz eta pinu orratzez estalia, Lorea hain urdina eta kurkuilo bere adixkidea lehenik dantzatzera doaz.


				Tripa handia duen onddoa irrigarria da, konbidatu guziak barrez ari dira. Ibiltzen da dantzatuz, bainan dant-zatzeko lehen urratsean erortzen da...


				Bainan, dantzatuz erortzen bada, ez ote da soberaski edan duelako... Ah ! Pinu handiaren usain ona duen edari goxoa...


				Azken izarrak itzali dira, kantuak, dantzak ete jostetak gelditu dira. Lo-rea hain urdinak konbidatu bakotzari bidai on bat egin dezan desiratzen dio. 

				Denek bidexka hartzen dute oihan al-dera ibaiaren hegia segituz, edo lehen herriaren aldera.


			


		


		

			

				Kurkuiloa, aldiz ez da joan. Lore hain urdinarekin egonen da. Bere adixkidea.


				Betirako.

				Izarren zerua

				Lurraren munduaren hastapenean, ez zen egunik ez eta gauik.


				Ilargi hor zen, hor zen Eguzki.


				Ilargi eta Eguzki munduko lagun hoberenak dira. Zeru urdinean zehar elkarrekin doaz. Mendi gibeletik itsas bazterrera eta itsas bazterretik mendi gibelera elkarrekin doaz.


				Zeru urdinean zehar Ilargi eta Eguzki uros doaz. Karailaz doaz. Ilargiren dirdira eta Eguzkiarena.


				Beraz, goiz batez, uros ibiltzen ari zirela, zeruko beste aldetik, bidaiari bat heldu dela ikusten dute. Ezezaguna. Horien aitzinean bidaiaria gelditzen da.


				Ilargiak eta Eguzkiak, bidaiaririk 


			


		


		

			

				hortik pasatzen, ez dute sekulan ikusi. Elkarri so egiten dute. Nor ote da ? diote beren baitan, bainan ez dute tutik erraiten.


				Gero, bidaiari galdetzen diote :


				— Nahi baduzu, mintzatzen ahal zira. Bainan lehenik, nor zara zu ?


				— Ni Izarra naiz. Beste mundu batetik nator. Etorri naiz ideia bat aipatzea eta xede bat plantatzea. Izarren xedea da. Zeruko beste puntan, mila eta mila urte badira Izarrak itxaropen hortan daudela.


				— Zuek, Izarrak, hainbeste anitz ote zarete, holako itxaropenean izaiteko ? galdetzen diote.

				Ilargia eta Eguzkia harrituak dira. Zer da beraz xede hori, zer da ideia hori ?


				— Gu mila miliar baino gehiago gau-de, dio berehala Izarrak. Ilargi eta Eguzki harrituak, elkarri so egiten dute, beren baitan galdezka, bainan ez dute tutik erraiten. Izarrak segitzen du Eguzkiari erranez :


				— Ba ote dakizu lurreko munduan zer erraiten den ? : Ilargiak Eguzkiari itzala egiten diola... eta dirdiratsuago izan zaitezen, bereizi behar duzuela. 


				Hori entzun eta, Ilargiak eta Eguz-kiak elkarri so egiten dute, beren bai-tan galdezka, bainan ez dute tutik erraiten. Orduan, Izarrak Ilargiari dio :


				— Bainan zu Ilargi, zergatik ez zara bakarrik ibiltzen ? Lurreko munduan erraiten dute Eguzkiaren izpiak itsut-zen 


			


		


		

			

				zaituztela, eta ez zarela...Eguzkia-ren itzala baizik.


				Ilargi eta Eguzki begiratuz Izarrak erraiten die :


				— Zergatik ez zarete bereizturik ibiltzen ?


				Ilargiak eta Eguzkiak, biak zalant-zan, galdetzen diote :


				— Bainan zer da zure xedea eta zer da zure ideia ?


				— Ah, bai, gure xedea eta gure ideia da zeruan bizitzea, izarren zeru han-dian.


				Beti hain harrituak, Ilargiak eta Eguzkiak elkarri so egiten dute, be-ren baitan galdezka, bainan ez dute tutik erraiten. 


				Bainan Izarra hor dago, Ilargi eta 

				Eguzki entzun nahiz. Azkenean, horiek erraiten diote :


				— Zu entzun eta gero, biziki har-ri-tuak gaude. Beraz gogoetatu behar dugu erantzun bat eman aitzin. Itzul zaitez urte berriaren lehen egunean. 


				Izarra, zeruaren beste puntara su-pituki joan da. Izarren artean salto handi bat egin du.


				Mendi gibeletik itsas bazterraino eta itsas bazterretik mendi gibelaino, alde guzietan ibiliz, Ilargia eta Eguz-kiak Izarrak erran duena beti gogoan dau-kate.


				— Atzeman eta erabaki behar da, diote... atzeman eta erabaki... bainan bereizten bagara, Izar handiak erran duen bezala, mila miliar Izarrak zeru handian bizi daitezen, zer eginen dugu, guk, bat bestea gabe ?


			


		


		

			

				Alde guzietan ibiliz, Ilargi eta Eguzki beti gogoetan daude... bainan Izarrari zer erranen diogu ?


				Eta preseski urte berriaren bezperan Ilargiak Eguzkiari erraiten dio :


				— Egia erraiteko, ez duzu nire be-harrik... Bakarrik joan zaitezke, zure argia hain da indartsua eta beroa.


				Ilargi Eguzkiren laguna izanez, honek berehala erraiten dio :


				— Bainan zu zer bilakatuko zara ?


				— Nik proposatzen dut beti zeruan zehar joanen naizela, bainan bat bes-tearen ondotik joanen gara.


				— Erran nahi duzu, dio Eguzkiak, zu, Ilargi, itsasotik mendi gibelara ibiliko zarela eta ni, Eguzki, mendi gibeletik itsasora ibiliko naizela. 


				— Horixe, erantzuten du Ilargiak, eta segitzen du : Zu, Eguzki, zeru urdinean 

				zehar ibiliko zira, zure argia dirdiran hain indartsua eta beroa zabalduz. Hori... Eguna izanen da eta ni, Ilar-gi, zeru berean zehar ibiliko naiz eta hori...gaua izanen da.

